Både George Harrison og McCartney var store fans av gitaristen Chet Atkins og hans fingerspillmetode som gikk ut på å la tommelen betjene basstonene mens de øvrige fingrene spilte melodien simultant. Ved hjelp av denne fingerspillteknikken ga Atkins ut mange instrumentale album med kjente sanger. I 1966 ga han ut albumet hvor han faktisk lagde en coverversjon av «Michelle». Men den store inspirasjonen var Atkins' innspilling «Trambone» fra 1961. Denne instrumentalen går i C-dur. Derfor lagde McCartney en egen sang med forenklet fingerspill og fant ut at det var litt fransk stil over det. Han pleide ofte å være på fest hos en student-lærer av John Lennon som het Austin Mitchell. For å gjøre inntrykk på jentene, hadde McCartney med seg sin akustiske gitar og satte seg i et hjørne og spilte sitt første utkast til «Michelle» mens han sang på kvasi-fransk. Noen år senere var han og Lennon i manko på sanger til deres fremtidige album, . Derfor spurte Lennon om ikke McCartney kunne gjøre noe seriøst ut av denne «franske» sangen.